### [Potpisan Ugovor o dodjeli bespovratnih sredstava za projekt "Pružam ti ruku" (SF.3.4.11.01.0076)](https://www.crvenikrizgracac.hr/default_vijest_wide.asp?sid=6761)

U srijedu, 24. travnja 2024. godine, ravnateljica Općinskog društva Crvenog križa Gračac Natalia Turbić, potpisala je Ugovor o dodjeli bespovratnih sredstava za poziv “Zaželi – prevencija institucionalizacije” (SF.34.11.01.).

**Naziv projekta: "**Pružam ti ruku"

**Kodni broj projekta:**SF.3.4.11.01.0076

**Program projekta:** Program „Učinkoviti ljudski potencijali 2021.-2027.“

**Fond:** Europski socijalni fond plus

**Nadležno tijelo:** Ministarstvo rada, mirovinskoga sustava, obitelji i socijalne politike

**Nositelj:** Hrvatski Crveni križ, Općinsko društvo Crvenog križa Gračac

**Partner:** Općina Gračac

**Trajanje projekta:** 36 mjeseci

**Ukupna vrijednost projekta:** 510.000,00 EUR

Projekt „Pružam ti ruku“ fokusiran je na povećanje socijalne uključenosti i prevenciju institucionalizacije ranjivih skupina osiguravanjem dugotrajne skrbi kroz pružanje usluge potpore i podrške u svakodnevnom životu starijim osobama (65 ili više godina) i osobama s invaliditetom (18 ili više godina).

Planirano je zapošljavanje 10 pružatelja usluga s područja općine Gračac. Pružatelji usluga pružat će usluge potpore i podrške za najmanje 60 pripadnika ciljne skupine uz mjesečnu podjelu paketa kućanskih i osnovnih higijenskih potrepština čime će projekt rezultirati višestrukim koristima za zajednicu od kojih su najznačajnije socijalna uključenost, prevencija institucionalizacije, ostanak u vlastitom domu te osiguravanje prava na život u zajednici. Sve informacije o projektu objavljivat će se na službenoj web stranici Općinskog društva Crvenog križa Gračac [www.crvenikrizgracac.hr](http://www.crvenikrizgracac.hr).



„Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.“